Se popsangeren Christopher i Netflix-filmen A Beautiful Life

Netflix har i dag løftet sløret for premieredatoen, for deres næste store (danske) filmsatsning. Nemlig spillefilmen A Beautiful Life, der har den populære popsanger Christopher i den bærende hovedrolle. Den får global premiere på tjenesten den 1. juli 2023.

Filmen fortæller historien om Elliot (Christopher). En ganske almindelig fisker der, naturligvis, viser sig at have en overdådig sangstemme. Han får sit livs mulighed, da han opdages af den succesfulde musikmanager Suzanne. Hun sætter Elliot op med sin datter og musikproducer, Lilly, men rejsen mod gennembruddet, bliver udfordret af den spirrende kærlighed mellem de to.

Foto: Martin Dam Kristensen Netflix © 2023

Foto: Martin Dam Kristensen Netflix © 2023

Foto: Martin Dam Kristensen Netflix © 2023

Foto: Emilia Staugaard Netflix © 2023

Bag kameraet står Mehdi Avaz, som også stod bag Toscana, der grundet corona endte med eksklusiv premiere på netop Netflix.

Rollelisten i A Beautiful Life består foruden den hovedrolle-debuterende Christopher af Inga Ibsdotter Lilleaas (Kvinder i for store herreskjorter), Christine Albeck Børge (Ønskebarn, Ulven kommer), Ardalen Esmaili (Snabba Cash S2, Greyzone, Charmøren) og Sebastian Jessen (Alfa, Mens vi lever).

Du kan allerede nu sætte A Beautiful Life på din liste hos Netflix, så bliver du påmindet når filmen lander.

Se popsangeren Christopher i Netflix-filmen A Beautiful Life